Provincie Argentíny
**Provincia** je územná jednotka v Argentíne. Argentína je federálny štát, je rozdelená na 23 provincii a jedno autonómne mesto Buenos Aires. Buenos Aires je súčasne federálne hlavné mesto, ktoré nie je súčasťou žiadnej provincie. Každá provincia, aj hlavné mesto, majú vlastnú ústavu, no fungujú v rámci federálneho systému. Provincie sa ďalej delia na departmenty (špa. departamentos) a obce (špa. municipios). Iba provincia Buenos Aires sa nedelí na departmenty, ale na tzv. partidos. Mesto Buenos Aires sa delí na mestské časti (špa. barrios) a komúny (špa. comunas).

Dejiny
------

Už počas argentínskej vojny za nezávislosť sa začali formovať prvé provincie, ktoré vznikali na základe rozhodnutí mestských rád (cabildo) v jednotlivých mestách Miestokráľovsta Río de la Plata, resp. Spojených provincii La Platy. Pôvodne bolo vytvorených trinásť provincii. V roku 1834 vznikla provincia Jujuy, čím sa stala štrnástou provinciou. V tom čase už prebiehala dlhá argentínska občianska vojna, ktorá mala za následok ďalšie zmeny v územnej štruktúre krajiny. V roku 1852 sa od Argentínskej konfederácie svojvoľne oddelila provincia Buenos Aires a vyhlásila Štát Buenos Aires. Súčasťou krajiny sa provincia Buenos Aires stala znova v roku 1861, kedy súčasne akceptovala federálnu ústavu. Podľa nej sa mesto Buenos Aires malo oddeliť od jeho provincie a stať sa samostatnou územnou jednotkou. Ňou sa stalo až v roku 1880, kedy bolo hlavné mesto Buenos Aires vyhlásené za samostatnú federálnu oblasť oddelenú od provincie Buenos Aires. V nasledujúcich rokoch začali vznikať ďalšie nové provincie. Posledná provincia vznikla v roku 1990, bola ňou Tierra del Fuego, Antártida e Islas del Atlántico Sur.

Zoznam provincii
----------------

| Vlajka | Provincia | Hlavné mesto | Rozloha(km²) | Obyvateľstvo(2010) |
| --- | --- | --- | --- | --- |
|  | Buenos Aires | La Plata | 307 571 | 15 625 084 |
|  | Catamarca | San Fernando del Valle de Catamarca | 102 602 | 367 828 |
|  | Chaco | Resistencia | 99 633 | 1 055 259 |
|  | Chubut | Rawson | 224 686 | 509 108 |
|  | Córdoba | Córdoba | 165 321 | 3 308 876 |
|  | Corrientes | Corrientes | 88 199 | 992 595 |
|  | Entre Ríos | Paraná | 78 781 | 1 235 994 |
|  | Formosa | Formosa | 72 066 | 530 162 |
|  | Jujuy | San Salvador de Jujuy | 53 219 | 673 307 |
|  | La Pampa | Santa Rosa de Toay | 143 440 | 318 951 |
|  | La Rioja | La Rioja | 89 680 | 333 642 |
|  | Mendoza | Mendoza | 148 827 | 1 738 929 |
|  | Misiones | Posadas | 29 801 | 1 101 593 |
|  | Neuquén | Neuquén | 94 078 | 551 266 |
|  | Río Negro | Viedma | 203 013 | 638 645 |
|  | Salta | Salta | 155 488 | 1 214 441 |
|  | San Juan | San Juan | 89 651 | 681 055 |
|  | San Luis | San Luis | 76 748 | 432 310 |
|  | Santa Cruz | Río Gallegos | 243 943 | 273 964 |
|  | Santa Fe | Santa Fe | 133 007 | 3 194 537 |
|  | Santiago del Estero | Santiago del Estero | 136 351 | 874 006 |
|  | Tierra del Fuego, Antártida e Islas del Atlántico Sur | Ushuaia | 21 571 | 127 205 |
|  | Tucumán | San Miguel de Tucumán | 22 524 | 1 448 188 |

| Vlajka | Federálna oblasť | Rozloha(km²) | Obyvateľstvo(2010) |
| --- | --- | --- | --- |
|  | Autonómne mesto Buenos Aires | 203 | 2 890 151 |

Referencie
----------

1. ↑   *ORGANIZACIÓN TERRITORIAL Y POLÍTICA* [online]. inversiones-argentina.com, [cit. 2018-03-05]. Dostupné online.
2. ↑   *Formación de las Provincias Argentinas* [online]. catalogosdorados.com, [cit. 2018-03-05]. Dostupné online.
3. ↑   *The population of the provinces of Argentina according to census results and latest official projections* [online]. citypopulation.de, [cit. 2018-03-05]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Provincia (Argentína)**

Externé odkazy
--------------

* História argentínskych provincii

| * z
* d
* u
Argentínske provincie |
| --- |
| 
* Buenos Aires (federálna oblasť)
* Buenos Aires
* Catamarca
* Chaco
* Chubut
* Córdoba
* Corrientes
* Entre Ríos
* Formosa
* Jujuy
* La Pampa
* La Rioja
* Mendoza
* Misiones
* Neuquén
* Río Negro
* Salta
* San Juan
* San Luis
* Santa Cruz
* Santa Fe
* Santiago del Estero
* Tierra del Fuego
* Tucumán

 |